google/wiki40b huggingface dataset:
Α.Σ. Φίλιππος Βέροιας

Τμήματα καλαθοσφαίρισης

Το τμήμα καλαθοσφαίρισης του Φιλίππου Βέροιας δημιουργήθηκε το 1962. Επειδή αποτελούσε τη μοναδική ομάδα καλαθοσφαίρισης στην περιοχή του, συμμετείχε στο Πρωτάθλημα Β' Κατηγορίας της Θεσσαλονίκης. Κατόπιν αποτέλεσε τη μία από τις τέσσερις ομάδες που συμμετείχαν στο πρώτο επίσημο πρωτάθλημα της νεοσύστατης Τοπικής Επιτροπής Κεντροδυτικής Μακεδονίας κατά την αγωνιστική περίοδο 1967-68. 
Αργότερα ο Φίλιππος ήταν μία από τις ομάδες που το 1980 υπέγραψαν το καταστατικό δημιουργίας της Ένωσης Καλαθοσφαιρικών Σωματείων Κεντρικής & Δυτικής Μακεδονίας (Ε.ΚΑ.Σ.ΚΕ.ΔΥ.Μ.) με έδρα τη Βέροια. Το 1988 με απόφαση του Δ.Σ. της Ε.Ο.Κ., αποφασίσθηκε ο διαχωρισμός της Ε.ΚΑ.Σ.ΚΕ.ΔΥ.Μ. σε δύο Ενώσεις: την Ε.ΚΑ.Σ.ΚΕ.Μ. με έδρα τη Βέροια και την Ε.ΚΑ.Σ.ΔΥ.Μ. με έδρα την Κοζάνη. Αυτονόητα ο Φίλιππος εντάχθηκε στην πρώτη.

Τμήμα πετοσφαίρισης

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Το τμήμα ανδρικής πετοσφαίρισης του συλλόγου κατά την αγωνιστική περίοδο 2015-16 λαμβάνει μέρος στο Πρωτάθλημα Ανδρών που διοργανώνει η Ένωση Σωματείων Πετοσφαίρισης Μακεδονίας.

Τμήματα χειροσφαίρισης

Ο Α.Σ. Φίλιππος Βέροιας διαθέτει τμήματα χειροσφαίρισης ανδρών και γυναικών. Το τμήμα ανδρών έχει επιτυχίες σε Ελλάδα και Ευρώπη. Αξιοσημείωτη είναι η παρουσία του συλλόγου στο Πρωτάθλημα Ελλάδας Χειροσφαίρισης Μικρών Ηλικιών.

Γυναικών

Το γυναικείο τμήμα χειροσφαίρισης του Φίλιππου Βέροιας έχει αγωνιστεί μία φορά στον τελικό κυπέλλου γυναικών Ελλάδας το 2000, γεγονός που αποτελεί τη μεγαλύτερη επιτυχία του τμήματος.
Στις μικρές ηλικίες έχει κατακτήσει 7 πρωταθλήματα Ελλάδας νεανίδων (1993, 1994, 1996, 2004, 2005, 2007, 2012), 3 πρωταθλήματα κορασίδων (1991, 1995, 2005), 2 πρωταθλήματα παγκορασίδων (2003, 2008) και 1 πρωτάθλημα μίνι κοριτσιών (2007),

Τμήμα στίβου

Κατά την αξιολόγηση των ελληνικών συλλόγων που εξέδωσε το Νοέμβριο του 2010 ο Σ.Ε.Γ.Α.Σ., ο Α.Σ. Φίλιππος Βέροιας βρίσκεται στην 24η θέση (σε σύνολο 321 συλλόγων). Την επόμενη χρονιά, 2011, σκαρφάλωσε στην 20η θέση (σε σύνολο 299 συλλόγων). Στην αξιολόγηση του 2012 επέστρεψε στην 24η θέση (σε σύνολο 281 συλλόγων).

Τμήμα ενόργανης γυμναστικής

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Τμήμα άρσης βαρών

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Σύνδεσμος Καλαθοσφαίρισης Φιλιππίνων

Λογότυπο

Το λογότυπο της ομοσπονδίας εξελίχθηκε με το πέρασμα του χρόνου.
2568 Μακσούτοφ

Φυσικά χαρακτηριστικά

Τα φυσικά χαρακτηριστικά του Μακσούτοφ είναι άγνωστα.
Τύραννος

Γνωστοί τύραννοι

Ονομαστοί τύραννοι της αρχαιότητας ήταν ο Περίανδρος της Κορίνθου, ο Κύψελος της Κορίνθου, ο Πεισίστρατος της Αθήνας, ο Πολυκράτης της Σάμου, ο Ιέρων Α' των Συρακουσών και ο Διονύσιος ο Πρεσβύτερος των Συρακουσών. Τελικά οι τύραννοι απέτυχαν να φέρουν την ευημερία των πολιτών και συνεπώς ακολούθησε η Δημοκρατία, αρχικά από την Αθήνα, ενώ άλλες πόλεις οδηγήθηκαν στην Ολιγαρχία. Τύραννοι εξακολουθούν να υφίστανται σήμερα, επιδιώκοντας το προσωπικό τους συμφέρον.

Έννοια

Σήμερα η λέξη "τυραννία" σημαίνει καταπίεση και αυθαιρεσία. Τύραννος θεωρείται και ο σκληρός άνθρωπος που δεν δέχεται έλεος.
Στέφανος Κόφφας

Βιογραφικά στοιχεία

Καταγόταν από την Καρδίτσα και ήταν τραπεζίτης. Εξελέγη βουλευτής Τρικάλων στις εκλογές του Δεκεμβρίου 1915.
Ιωάννης Α΄ της Σαξονίας

Βιογραφία

Ήταν ο δευτερότοκος γιος του Αλβέρτου Α΄ δούκα της Σαξονίας και της Ελένης των Γουέλφων, κόρης του Όθωνα Α΄ δούκα του Μπράουνσβαϊκ-Λύνεμπουρκ.
Το 1285 απεβίωσε στο Βίττενμπερκ επί του Έλμπε σε ηλικία 36 ετών και τον διαδέχθηκαν από κοινού οι τρεις γιοί του Ιωάννης Β΄, Έρικ Α΄ και Αλβέρτος Γ΄.
Τσάμικος

Ο Τσάμικος είναι παραδοσιακός ελληνικός χορός. Χορεύεται σε κύκλο με ρυθμό 3/4. Παλιότερα ο τσάμικος χορευόταν μόνο από άνδρες, αλλά στη σύγχρονη εποχή παίρνουν μέρος και γυναίκες.
Η ετυμολογία της λέξης προέρχεται από τη λέξη τσάμης, που σημαίνει "ψηλός", και αναφέρεται μεταφορικά στο λεβέντικο ανάστημα που κατά παράδοση διαθέτουν οι χορευτές, αφού  "τσάμι"  λέγεται το έλατο ή πεύκο σε ορισμένες περιοχές. Κατά άλλη εκδοχή η ονομασία προέρχεται από την Τσαμουριά, περιοχή της Θεσπρωτίας στην Ήπειρο. Ονομάζεται επίσης και Κλέφτικος, καθώς χορεύονταν από τους Κλέφτες την εποχή της Τουρκοκρατίας.

Περιγραφή χορού

Ο χορός έχει τα ίδια βήματα καθ' όλη τη διάρκεια της μουσικής και δεν αλλάζουν τα βήματα κάποια στιγμή ενώ χορεύεται. Το άτομο που χορεύει στη μία άκρη και οδηγεί τους άλλους, συνηθίζει να κάνει φιγούρες. Έτσι ο χορός επικεντρώνεται κυρίως στον «πρώτο» - π.χ. μπορεί να σταματάει το χορό και να αρχίζει να κάνει φιγούρες, και τότε οι άλλοι μένουν στάσιμοι και παρακολουθούν το άτομο αυτό, και μετά μπορεί να συνεχίσει το χορό με τα κανονικά βήματα, χωρίς να χορεύει μόνο ο πρώτος αλλά όλοι μαζί.
Γκιλφ αλ Κεμπίρ

Το Γκιλφ αλ Κεμπίρ (αραβικά : جلف كبير) είναι οροπέδιο στο Κυβερνείο Νέας Κοιλάδας της απομακρυσμένης νοτιοδυτικής γωνίας της Αιγύπτου, και της νοτιοανατολικής Λιβύης. Το όνομά του μεταφράζεται ως "το μεγάλο εμπόδιο". Αυτό τα 7770 τετραγωνικών χιλιομέτρων ψαμμίτη οροπέδιο, περίπου στο μέγεθος του Πουέρτο Ρίκο, υψώνεται 300 μέτρα από τη λιβυκή έρημο.
Το όνομα Γκιλφ Κεμπίρ δόθηκε στο οροπέδιο του πρίγκιπα Καμάλ Ελ Ντιν Χουσεΐν το 1925, δεδομένου ότι δεν είχε καμία τοπική ονομασία. Είναι γνωστό για την άγρια ομορφιά του, τον απόμακρο χαρακτήρα του, το γεωλογικό ενδιαφέρον, και τα πετρογλυφικά που απεικονίζουν μια παλαιότερη εποχή της άφθονης ζωής των ζώων και την ανθρώπινη κατοίκηση στην περιοχή.
Οι βραχογραφίες της περιοχής μοιάζουν με τη τέχνη των κοιλάδωντου Νείλου. Η περιοχή της Σαχάρας ήταν πιο υγρή μέχρι τα μέσα του Ολόκαινου ή περίπου το 4000 π.Χ., όταν οι μουσώνες υποχώρησαν προς τα νότια, αναγκάζοντας τους ανθρώπους να μεταναστεύσουν. Κάποιοι υποχώρησαν ανατολικά της κοιλάδας του Νείλου, παίρνοντας μαζί τους τις πεποιθήσεις τους και επηρεάζουν την αιγυπτιακή τέχνη.
Γ΄ Εθνική ποδοσφαίρου ανδρών 1966-1967

Τη σεζόν 1966-67 το εθνικό πρωτάθλημα τρίτης κατηγορίας ονομάστηκε και επίσημα Γ΄ Εθνική κατηγορία, αφού ήταν αμέσως κάτω από τη Β΄ Εθνική, αντί για Ερασιτεχνική Β΄ Εθνική, όπως λεγόταν την προηγούμενη σεζόν. Συμμετείχαν 63 σύλλογοι χωρισμένοι σε ομίλους και υποομίλους. Την επόμενη σεζόν δεν διεξήχθη, αφού η δικτατορία αποφάσισε την κατάργησή του πρωταθλήματος και όλοι οι σύλλογοι επανήλθαν στα τοπικά πρωταθλήματα. Για την άνοδο στη Β΄ Εθνική, στο τέλος της επόμενης σεζόν οι νικήτριες των τοπικών ενώσεων αγωνίστηκαν σε ένα Ειδικό ερασιτεχνικό πρωτάθλημα ποδοσφαίρου σε ομίλους.

Α΄ όμιλος (2ος υποόμιλος)

¹ Αγώνας κατάταξης: 4/6/1967, Ν.Σμύρνη: Αστέρας Ζωγράφου - Π.Α.Ο. Σαφράμπολη: 2-0 (στην παράταση). 
    
² Αγώνας κατάταξης: 28/5/1967, Γιάννενα: Αναγέννηση Άρτας - Κερκυραϊκός: 1-1 (παράταση, καν. αγώνας 0-0). Πρωταθλήτρια αναδείχθηκε η Αναγέννηση λόγω καλύτερου συντελεστή τερμάτων συμφωνα με τον κανονισμό.

Δ΄ όμιλος

¹ Αγώνας κατάταξης: 2/7/1967,  Θερμαϊκός Θεσσαλονίκης - Π.Α.Ο. Διοικητηρίου: 2-1. 
    
² Αγώνας κατάταξης: 2/7/1967, Κατερίνη: Φ.Α.Σ. Νάουσα - Γ.Σ. Αλμυρού: 2-1. Ο αγώνας έγινε για την αποφυγή του υποβιβασμού, διότι σύμφωνα με την προκήρυξη θα υποβιβάζονταν οι τρεις τελευταίοι σύλλογοι. Τελικά, ο αγώνας δεν είχε νόημα, αφού η κατηγορία καταργήθηκε και όλες οι ομάδες επέστρεψαν στα τοπικά πρωταθλήματα. 
  
³ Αγώνας κατάταξης: 10/7/1967, Γήπεδο Χαριλάου: Ελπίδα Δράμας - Ορφέας Ελευθερούπολης: 0-0 (παράταση). Στην παράταση καμιά ομάδα δεν επεδίωξε τη νίκη και στο τέλος πανηγύριζαν και οι δύο νομίζοντας πως η ισοπαλία τους ευνοεί: ο Ορφέας επειδή είχε καλύτερη διαφορά τερμάτων (+29 έναντι +28 της Ελπίδας) και η Ελπίδα επειδή είχε μικρότερο συντελεστή τερμάτων (0,36 έναντι 0,38 του Ορφέα). Τελικά, η ΕΠΟ διευκρίνισε πως κριτήριο είναι ο καλύτερος συντελεστής και πρωταθλήτρια αναδείχθηκε η Ελπίς Δράμας.  
  
⁴ Ορισμένες φορές αναφέρεται και ως "Απόλλων Σερρών".
Παναγιώτης Καλούδης

Βιογραφία

Γεννήθηκε στην Αθήνα το 1840. Μαθήτευσε κοντά στον Μαρτινέλλι. Το 1882 διορίστηκε από την αρχαιολογική υπηρεσία ως αρχιτεχνίτης των μουσείων και του εργαστηρίου των εκμαγείων του Κράτους. Εργάστηκε για πάρα πολλά χρόνια με μεγάλη δεξιοτεχνία στην συγκόλληση και τοποθέτηση των γλυπτών έργων στο Εθνικό Μουσείο, στο Μουσείο της Ακροπόλεως, στο Μουσείο της Ολυμπίας, των Δελφών και αλλού. Πήρε μέρος στις εργασίες αναστηλώσεως του Ναού της Φιγαλείας και στο Σούνιο, στην συγκόλληση και αναστήλωση του Λέοντα της Χαιρώνειας και αλλού. Η ποιότητα της εργασίας του αναγνωρίστηκε διεθνώς.
Απεβίωσε το 1917.
2453 Γουάμπας

Φυσικά χαρακτηριστικά

Η μέση διάμετρος του Γουάμπας εκτιμάται σε 26,1 χιλιόμετρα περίπου. O φασματικός τύπος του είναι άγνωστος, ενώ το γεωμετρικό άλβεδό του είναι 0,086 ± 0,027. Ο Γουάμπας περιστρέφεται γύρω από τον εαυτό του μία φορά κάθε 6 ώρες και 53 λεπτά.
Ρωσική Ορθόδοξη Εκκλησία εκτός Ρωσίας

Η Ρωσική Ορθόδοξη Εκκλησία εκτός Ρωσίας (ρωσικά: Ру́сская Правосла́вная Це́рковь Заграни́цей, РПЦЗ, Russkaya Pravoslavnaya Tserkov' Zagranitsey, αγγλικά: Russian Orthodox Church Outside Russia, η οποία είναι περισσότερο γνωστή με τα αρχικά ROCOR), αποτελεί ημιαυτόνομη δικαιοδοσία της Ρωσικής Ορθόδοξης Εκκλησίας.
Ιδρύθηκε ως Ορθόδοξη δικαιοδοσία σε απάντηση στην μπολσεβική πολιτική αναφορικά με την θρησκεία εντός της Σοβιετικής Ένωσης, αμέσως μετά την Ρωσική Επανάσταση του 1917, ενώ αποσχίστηκε από το Πατριαρχείο Μόσχας το 1927 αφότου ο Πατριάρχης Μόσχας Σέργιος Α΄ δήλωσε πίστη στο σοβιετικό κράτος. Η Ρωσική Ορθόδοξη Εκκλησία εκτός Ρωσίας υπέγραψε μία Συνθήκη Κανονικής Επανένωσης με το Πατριαρχείο Μόσχας στις 17 Μαΐου του 2007, αποκαθιστώντας με αυτόν τον τρόπο την Κανονική σχέση μεταξύ των δύο αυτών Εκκλησιών.
Ο προκαθήμενος της Εκκλησίας (Πρωθιεράρχης) φέρει τον τίτλο του μητροπολίτη, ενώ έχει ως έδρα την Νέα Υόρκη. Νυν μητροπολίτης είναι ο Σεβασμιώτατος Ιλαρίων Καπράλ (από τις 18 Μαΐου 2008).
Χριστόφορος Τσαντούλας

Βιογραφία

Γεννήθηκε στην Καμαρίνα Πρέβεζας το 1906. Σπούδασε ιατρική στο Πανεπιστήμιο Αθηνών, καθώς και στα Πανεπιστήμια Παρισίων και Ρώμης. Άσκησε το επάγγελμα του γιατρού (παθολόγου) στην Πρέβεζα. Πολιτεύτηκε από το 1946 μέχρι το 1977. Πέθανε στην Αθήνα στις 6 Δεκεμβρίου 1992 και τάφηκε στην Πρέβεζα. Σε πλατεία της Πρέβεζας υπάρχει μνημείο αφιερωμένο στο έργο των γιατρών της πόλης Χριστόφορου Τσαντούλα και Δημητρίου Κρόκου.

Πολιτική σταδιοδρομία

Πολιτεύτηκε στην εκλογική περιφέρεια Πρέβεζας και Άρτας χωρίς να εκλεγεί α) στις εκλογές της 31.3.1946 με τον συνασπισμό Εθνική Πολιτική Ένωση των Γ. Παπανδρέου, Σ. Βενιζέλου και Π. Κανελλόπουλου και β) στις εκλογές της 5.3.1950 με το Δημοκρατικό Σοσιαλιστικό Κόμμα του Γ. Παπανδρέου.
Στις εκλογές της 29.10.1961 εκλέχθηκε βουλευτής Πρέβεζας με την Ένωση Κέντρου του Γ. Παπανδρέου, αλλά από τις 5.12.1961 κατέστη ανεξάρτητος βουλευτής και στις 26.9.1963 προσχώρησε στην Ε.Ρ.Ε. Εκλέχθηκε τρεις ακόμη φορές βουλευτής Πρέβεζας: στις εκλογές της 3.11.1963 και στις εκλογές της 16.2.1964 με την Ε.Ρ.Ε., καθώς και στις εκλογές της 17.11.1974 με την Νέα Δημοκρατία. Στις επόμενες εκλογές της 20.11.1977 δεν κατόρθωσε να επανεκλεγεί.
Μαδριγάλι

Το μαδριγάλι του τρετσέντο

Το μαδριγάλι του τρετσέντο είναι συνήθως για δύο ή τρεις φωνές, όπου την κύρια φωνή μιμείται με πιο απλοϊκό τρόπο η δεύτερη (ή τρίτη) φωνή. Τα κείμενα -με κεντρικό θέμα την αγάπη και τον έρωτα- είναι μάλλον λιτά και η δομή τους απλή (2-3 τρίστιχα με επωδό, ή ομοιοκατάληκτο δίστιχο)· κύριοι ποιητές του είδους υπήρξαν οι Βοκκάκιος, Πετράρχης, Σακέττι και Σολντανιέρι.
Υπότυπος του είδους υπήρξε και το μαδριγάλι-κανόνας, στο οποίο οι δύο φωνές είναι γραμμένες σε κανόνα, ενώ η τρίτη (συνήθως ο τενόρος) αποτελεί ελεύθερη γραμμή. Το είδος αυτό αναπτύχθηκε το β΄ μισό του 14ου αιώνα και αντλεί την προέλευσή του από την αντιστικτική κάτσια.
Κύριοι εκφραστές του είδους είναι ο Τζάκοπο ντα Μπολόνια, ο Τζιοβάννι ντα Φιρέντσε και ο Φραντσέσκο Λαντίνι.

Το μαδριγάλι του 16ου αιώνα

Όσον αφορά στο κείμενο, επικρατεί ο Βοκκάκιος και ο Πετράρχης και αργότερα οι ποιητές Αριόστο, Τάσσο και Πιέτρο Μπέμπο. Προς το τέλος του 16ου αιώνα προτιμώνται οι ελεύθεροι στίχοι (rime libere), κατά την προτροπή και του Ιταλού θεωρητικού της μουσικής Τζοζέφο Τσαρλίνο (1558). Χρησιμοποιούνται συνδυασμοί δύο έως οκτώ φωνών, αν και τα περισσότερα είναι για τρεις έως έξι φωνές. Το μελοποιημένο κείμενο είναι πάντα κοσμικό, ποιήματα και μικρά πεζά κείμενα• στον αντίποδα βρίσκεται το μοτέτο, όπου χρησιμοποιούνται εδάφια της Αγίας Γραφής, αλλά όχι τα μέρη της λειτουργίας. Κύριο χαρακτηριστικό είναι η απουσία συνοδείας (εκτελούνται δηλαδή a cappella) αν και ορισμένοι συνθέτες, όπως ο Ιταλός Κάρλο Τζεζουάλντο, ενθάρρυναν τη μερική χρήση οργάνων.
Κύπελλο Ελλάδος χειροσφαίρισης ανδρών 2016-2017

Το κύπελλο Ελλάδας χάντμπολ ανδρών της περιόδου 2016-17, είναι το 35ο στην ιστορία του θεσμού. Μετέχουν δεκαπέντε ομάδες, δέκα από την Α1 Εθνική και πέντε από την Α2 κατηγορία.
Ντάβιντε Ζαπακόστα

Καριέρα

Η καριέρα του ξεκίνησε το 2010 στην Ίσολα Λίρι και στη συνέχεια αγωνίστηκε σε διάφορες ιταλικές ομάδες. Το καλοκαίρι του 2015 υπέγραψε στην Τορίνο, όπου έμεινε για δύο χρόνια. Από τον Αύγουστο του 2017 είναι παίκτης της Τσέλσι, με την οποία κατέκτησε ένα Γιουρόπα Λιγκ (2019). Τον Αύγουστο του 2019 παραχωρήθηκε δανεικός στη Ρόμα.
Στην εθνική ομάδα αγωνίστηκε για πρώτη φορά το 2016, στον αγώνα με το Λιχτενστάιν για τα προκριματικά του Μουντιάλ του 2018.
Σούζαν Σόνταγκ

Βιογραφία

Γεννήθηκε το 1933 στη Νέα Υόρκη ως Σούζαν Ρόζενμπλατ και προερχόταν από εβραϊκή οικογένεια. Το 1950, σε ηλικία 17 ετών παντρεύτηκε τον κοινωνιολόγο Φίλιπ Ριφ, με τον οποίο απέκτησε έναν γιο, τον Ντέιβιντ. Ο γάμος διήρκεσε μέχρι το 1959.
Σπούδασε στο Πανεπιστήμιο του Σικάγο φιλοσοφία, αρχαία ιστορία και λογοτεχνία. Έκανε στο Χάρβαρντ μεταπτυχιακές σπουδές στην Αγγλική φιλολογία και στη φιλοσοφία και ξεκίνησε τη διαδακτορική της διατριβή στην ελληνική φιλοσοφία, την οποία δεν ολοκλήρωσε ποτέ.
Σε ηλικία 22 ετών έφυγε για το Παρίσι, όπου άρχισε να αισθάνεται σεξουαλικά απελευθερωμένη, συνάπτοντας σχέσεις με γυναίκες. Στα έργα της ασχολήθηκε με ζητήματα όπως η φωτογραφία, η τέχνη, ο φασισμός και το HIV/AIDS. Η τελευταία της σύντροφος ήταν η φωτογράφος Άνι Λίμποβιτς.
Απεβίωσε το 2004 από μυελοδυσπλαστικό σύνδρομο σε ηλικία 71 ετών.
497 Ίβα

Φυσικά χαρακτηριστικά

Η μέση διάμετρος της Ίβας εκτιμάται σε 45,3 χιλιόμετρα, ενώ η μάζα της σε 97,3 τρισεκατομμύρια τόνους για μέση πυκνότητα 2 gr/cm³. O φασματικός τύπος της είναι M (μεταλλικός), ενώ το άλβεδό της είναι 0,084. Η Ίβα περιστρέφεται γύρω από τον εαυτό της μία φορά κάθε 4 ώρες και 37 λεπτά. Η μέση θερμοκρασία στην επιφάνειά της εκτιμάται σε 115 ως 110 περίπου βαθμούς Κελσίου κάτω από το μηδέν.
Revolver (τραγούδι)

Background

Τον Μάρτιο του 2009, η εκπρόσωπος της Μαντόνα, Liz Rosenberg, επιβεβαίωσε  ότι η Μαντόνα σχεδιάζει να κυκλοφορήσει ένα greatest hits άλμπουμ του 2009. Επίσης πρόσθεσε ότι η Μαντόνα πήγε στο στούντιο για να καταγράψει νέο υλικό για το άλμπουμ. Αργότερα, επιβεβαιώθηκε ότι έγραψε τρία νέα κομμάτια για το άλμπουμ, με τον Paul Oakenfold. Η Warner Bros. Records ανέφερε πως ο τίτλος του άλμπουμ θα είναι Celebration. Επίσης ανέφερε ότι το τελικό τραγούδι για τη συλλογή ήταν το "Revolver". Πριν από την κυκλοφορία του άλμπουμ στις 29 Σεπτεμβρίου 2009, η αρχική έκδοση του "Revolver" κυκλοφόρησε στο διαδίκτυο. Το τραγούδι κυκλοφόρησε ψηφιακά στο Ηνωμένο Βασίλειο στις 14 Δεκεμβρίου 2009 από την Warner Bros Records.
Σώστι Ηλείας

Ιστορικά Στοιχεία

Το όνομα Σώστι, προήλθε από την σωτηρία που προσέφεραν οι εκεί υπάρχουσες αποθήκες σίτου και σταφίδας στα στρατεύματα του Κολοκοτρώνη και στους αγωνιζόμενους Έλληνες κατά την εποχή της Επανάστασης. Φαίνεται, επομένως ότι το χωριό υπήρχε ήδη από την Τουρκοκρατία. Προς αυτή την κατεύθυνση συνηγορεί και η ύπαρξη του παρεκκλησίου του Αγίου Γεωργίου το οποίο διέθετε υπόγειο τμήμα που πιθανολογείται ότι λειτουργούσε σαν κρυφό σχολειό. Κατά την ανακαίνισή του βρέθηκε επιγραφή με χρονολογία του 1471. Κατά το 1871 κτίσθηκε στην ίδια θέση, ο ναός της Κοίμησης της Θεοτόκου, που εορτάζει στις 15 Αυγούστου. Στη θέση «Ζέζα», έλαβε χώρα αξιόλογος μάχη μεταξύ Ελλήνων και Τούρκων κατά την Επανάσταση του 1821.Αρχηγοί των Ελλήνων ήταν ο Σισίνης και ο Πανάς. Με την απελευθέρωση ο Δανιήλ Πανάς άφησε με την διαθήκη του αξιόλογη ακίνητη περιουσία στο χωριό. Με δαπάνη των απογόνων του ανακαινίστηκε και εξωραΐστηκε ο Ναός της Κοιμήσεως της Θεοτόκου.
Το 1902 λειτούργησε για πρώτη φορά Δημοτικό Σχολείο.Το Σώστι απέκτησε Διδακτήριο κατά το 1968, αποτελούμενο από δυο λυόμενες αίθουσες σε οικόπεδο 6 στεμμάτων και ήταν δωρεά της Εκκλησίας.
Ιωάννης Γ΄ της Πορτογαλίας

Βιογραφία

Ήταν γιος του Εμμανουήλ Α΄ της Πορτογαλίας και της Μαρίας των Τραστάμαρα, κόρης του Φερδινάνδου Β΄ της Αραγωνίας.
Διαδέχθηκε το πατέρα του 19ετής. Στην εποχή του οι Πορτογαλικές κτήσεις επεκτάθηκαν· στο Νέο Κόσμο αποικίστηκε η Βραζιλία. Στην Ασία, με την ενδυνάμωση των Πορτογαλικών βάσεων στην Ινδία (Γκόα, κά), εξασφαλίσθηκε το μονοπώλιο στο εμπόριο των μπαχαρικών (γαρίφαλου και μοσχοκάρυδου) από τα νησιά Μολούκες, Ανατολικά της Ινδονησίας· γι' αυτό τον αποκαλούσαν ο παντοπώλης. 
Στην Ευρώπη βελτίωσε τις σχέσεις της χώρας με τα κράτη γύρω από τη Βαλτική και το Ρήνο. Εγκατέλειψε τις περιοχές στη Β. Αφρική για χάρη του εμπορίου με την Ινδία και τη Βραζιλία. Κατά την περίοδό του η Πορτογαλία ήταν η πρώτη Ευρωπαϊκή χώρα που είχε σχέσεις ταυτόχρονα με την Κίνα των Μινγκ και την Ιαπωνία της περιόδου Μουρομάχι. Πριν αποβιώσει το 1557, η αυτοκρατορία της Πορτογαλίας είχε έκταση 4.000.000 τετρ.χλμ. περίπου. Έπαθε αποπληξία και ετάφη στη μονή των Ιερωνυμιτών της Λισαβόνας.
Σπύρος Δάσιος

Βιογραφία

Καταγόταν από αρχοντική οικογένεια της Κορίνθου.
Σπούδασε νομικά και εργάστηκε ως δημοσιογράφος. Ο Γεώργιος Δροσίνης το 1898 του μεταβίβασε τη διεύθυνση της εφημερίδας "Εστία" μαζί με τον Άδωνη Κύρου. 
Στη συνέχεια (Φεβρουάριος 1910) διορίστηκε Νομάρχης Αχαΐας και Ήλιδος για ελάχιστους μήνες. Μετατέθηκε στην νομαρχία Κεφαλληνίας και ανέλαβε Νομάρχης Κεφαλληνίας τον Ιούλιο του 1910. Έπειτα ήταν Νομάρχης Αττικής και Βοιωτίας (1912). Επίσης, χρημάτισε Νομάρχης Σερρών από τον Δεκέμβριο του 1916 ως τον Ιανουάριο του 1917.
Στη συνέχεια έγινε επιθεωρητής νομαρχών  και στην κυβέρνηση του Ελευθερίου Βενιζέλου διορίστηκε Γενικός Διοικητής Θράκης και από τον Ιούνιο ως τον Αύγουστο του 1918 Γενικός Διοικητής Λέσβου, όπου ήταν ιδιαίτερα δημοφιλής και ίδρυσε το Άσυλο Παιδός για τη σίτιση, ένδυση και την εκπαίδευση μικρών παιδιών.
Κατά τον Πρώτο Παγκόσμιο Πόλεμο ήταν ενεργός στα μέτωπα.
Το 1921 ανέλαβε Γενικός Διοικητής Θράκης και θεμελίωσε την Νέα Ορεστιάδα. Μερίμνησε για την εγκατάσταση των προσφύγων στη Θράκη και οργάνωσε τους Πανθρακικούς Αγώνες στην Κομοτηνή τον Ιούλιο του 1923.
Πέθανε τον Δεκέμβριο του 1943.
Περικλής Καραπάνος

Βιογραφία

Γεννήθηκε το 1877. Από το 1905 ως το 1906 διετέλεσε αντιπρόεδρος της Βουλής. Εξελέγη βουλευτής Άρτας (1910, 11, 15) και Αθήνας (1924). Χρημάτισε υπουργός Εθνικής Παιδείας και Θρησκευμάτων στην κυβέρνηση Παπαναστασίου από τις 26 Μαΐου 1932 ως τις 5 Ιουνίου του ιδίου χρόνου.
Απεβίωσε το 1940.
Φραγκίσκος Φερδινάνδος της Αυστρίας

Τα πρώτα χρόνια

Γεννήθηκε στο Γκρατς της Αυστρίας και ήταν υιός του Αρχιδούκα Κάρολου Λουδοβίκου, αδεlφού του Αυτοκράτορα Φραγκίσκου Ιωσήφ, και της Ανουντσιάτας των Βουρβόνων. Το 1883 κατατάχθηκε στο Στρατό ως 3ος Ανθυπολοχαγός. Η ζωή του άλλαξε δραματικά το 1889 όταν αυτοκτόνησε άτεκνος ο Διάδοχος του θρόνου και πρώτος εξάδελφός του Ροδόλφος, μοναχογιός του Αυτοκράτορα Φραγκίσκου Ιωσήφ. Έτσι, ο Φραγκίσκος Φερδινάνδος αναδείχθηκε σε μοναδικό κληρονόμο του Αυτοκράτορα μετά την παραίτηση του πατέρα του, που ήταν ο αμέσως επόμενος αδελφός στη σειρά διαδοχής.
Το 1895 γνώρισε την Κόμισσα Σοφία φον Τσότεκ, η οποία ήταν τσέχικης καταγωγής και δεν ανήκε στην ελίτ των ευγενικών οικογενειών. Η σχέση τους κρατήθηκε κρυφή μέχρι το 1898, όταν και αποκαλύφθηκε εξαιτίας ενός τυχαίου περιστατικού. Ο Αυτοκράτορας Φραγκίσκος Ιωσήφ αμέσως αντιτάχθηκε σε έναν επικείμενο γάμο μεταξύ τους, αλλά ο Φραγκίσκος Φερδινάνδος ήταν ανένδοτος. Τελικά, ύστερα από διαπραγματεύσεις, το 1899 νυμφεύθηκε τη Σοφία φον Τσότεκ σε μοργανατικό γάμο, που σήμαινε ότι η γυναίκα του και οι απόγονοι αυτών δεν είχαν κανένα δικαίωμα στο Θρόνο. Μαζί της απέκτησε τρία παιδιά, την Πριγκίπισσα Σοφία, τον Δούκα Μαξιμιλιανό και τον Δούκα Έρνεστ.

Οι απόψεις του

Οι απόψεις του Φραγκίσκου Φερδινάνδου για την εποχή ήταν αρκετά προοδευτικές. Δεν συμφωνούσε με το δυαδικό σύστημα διακυβέρνησης της Αυτοκρατορίας και υποστήριζε την ιδέα για μια ομοσπονδία όλων των εθνοτήτων που ζούσαν στην Αυστρία (Ηνωμένες πολιτείες της Αυστρίας). Αυτές οι θέσεις, όμως, σε μια εποχή που ο εθνικισμός στα Βαλκάνια ήταν σε ανοδική πορεία ήταν λογικό να προκαλέσουν. Ιδιαίτερα αντέδρασαν οι Σερβοκροάτες.

Ανάληψη αξιωμάτων

Το 1913 ανέλαβε την γενική επιθεώρηση του Αυτοκρατορικού στρατού, θέση ιδιαίτερα σημαντική. Τον Ιούνιο του 1914 μαζί με την γυναίκα του πραγματοποίησε επίσκεψη στο Σαράγεβο. Στις 28 Ιουνίου ο Γκαβρίλο Πρίντσιπ παραμόνευε κατά μήκος της διαδρομής από όπου θα περνούσε η αυτοκινητοπομπή του διαδόχου του θρόνου. Αρχικά πέταξε μια βόμβα προς το αμάξι χωρίς όμως να κατορθώσει να χτυπήσει το ζεύγος. Τελικά ύστερα από λίγα λεπτά ακινησίας η αυτοκινητοπομπή σταμάτησε μπροστά από το δημαρχείο του Σαράγεβο. Ο Γκαβρίλο Πρίντσιπ πήγε σε μια καφετέρια για να ανασυνταχθεί και όταν είδε το ζευγάρι να αποχωρεί τους πυροβόλησε εξ επαφής. Τελικά λίγο αργότερα ξεψύχησαν. Η συγκεκριμένη δολοφονία ήταν η σπίθα που προκάλεσε τον Α΄ Παγκόσμιο Πόλεμο.
Διάθημα

Το διάθημα είναι στρατιωτικός όρος που χρησιμοποιείται συνήθως στο  Πυροβολικό και από ομάδες υποστηρίξεως όλμων πεζικού. Εκφράζει την δεξιόστροφος οριζόντια γωνία που µετρείται από το Βορρά προς το στόχο (κινητός ή ακίνητος). Αν η µέτρηση γίνεται µε αφετηρία τον Μαγνητικό Βορρά ονοµάζεται Μαγνητικό ∆ιάθηµα (Αζιµούθιο). Αν η µέτρηση γίνεται µε αφετηρία τον Βορρά τετραγωνισµού (όπως σε χάρτες, αεροφωτογραφίες κλπ.) ονομάζεται ∆ιάθηµα Τετραγωνισµού.
Ασγκάρ Φαραντί

Καλλιτεχνική πορεία

Έγινε γνωστός το 2011 με την ταινία Ένας χωρισμός, η οποία κέρδισε Όσκαρ, Χρυσή Σφαίρα, Χρυσή Άρκτο και βραβείο Σεζάρ καλύτερης ξενόγλωσσης ταινίας.
Στη συνέχεια, το 2013 γύρισε το έργο Το παρελθόν, που διακρίθηκε στις Κάννες, ήταν η πρόταση του Ιράν για την καλύτερη ξενόγλωσση ταινία στα 86α Βραβεία Όσκαρ και ήταν υποψήφιο για Χρυσή Σφαίρα και Σεζάρ.
Η ταινία του 2016 Ο εμποράκος ήταν υποψήφια για Χρυσό Φοίνικα και για Χρυσή Σφαίρα Καλύτερης Ξενόγλωσσης Ταινίας. Η εν λόγω ταινία χάρισε στον Ιρανό σκηνοθέτη το δεύτερο βραβείο Όσκαρ της καριέρας του (Όσκαρ Καλύτερης Ξενόγλωσσης Ταινίας στα 89α Βραβεία Όσκαρ). Ο ίδιος, ωστόσο, δεν παρευρέθηκε στην 89η τελετή απονομής, λόγω του διατάγματος του Ντόναλντ Τραμπ που απαγορεύει την είσοδο στις ΗΠΑ σε κατοίκους επτά μουσουλμανικών χωρών.
Το 2018 κυκλοφόρησε η ταινία Το ξέρουν όλοι, η οποία είναι ισπανόφωνη και πρωταγωνιστούν ο Χαβιέρ Μπαρδέμ και η Πενέλοπε Κρουζ.
Κύπελλο Ελλάδας καλαθοσφαίρισης ανδρών 1992-1993

To Κύπελλο Ελλάδος καλαθοσφαίρισης ανδρών 1992-93 που διοργάνωσε η Ελληνική Ομοσπονδία Καλαθοσφαίρισης ξεκίνησε στις 7 Οκτωβρίου 1992 με τους αγώνες της πρώτης φάσης, στους οποίους μετείχαν οι ομάδες των χαμηλών εθνικών κατηγοριών (Β΄ Εθνική και Α2΄) και περιλάμβανε δύο αγωνιστικές. Στη Β΄ φάση εντάχθηκαν και οι 14 ομάδες της Α1΄ Εθνικής και διεξήχθη επίσης σε δύο αγωνιστικές. Ο τελικός διεξήχθη στις 15 Μαΐου 1993 στο Στάδιο Ειρήνης και Φιλίας με αντιπάλους τον Άρη Θεσσαλονίκης και τον Παναθηναϊκό. Το κύπελλο Ελλάδος κατέκτησε ο Παναθηναϊκός για πέμπτη φορά στην ιστορία της διοργάνωσης.

1η αγωνιστική

* Άλλοι 11 σύλλογοι προκρίθηκαν χωρίς αγώνα.